WicipediA 

Afrikaans 


Un o ieithoedd De Affrica yw Afrikaans. Mae'n tarddu 
o'r iaith Iseldireg ond yn sefyll ar wahân iddi fel Iaith 
Germanaidd yn y teulu o ieithoedd Indo-Ewropeaidd. 

Datblygodd Afrikaans yn Ne Affrica gyda dyfodiad yr 
Afrikaniaid (Boeriaid) yn y 18g . Mae'n iaith swyddogol 
yn y wlad ers 1925. Mae'r iaith yn cynnwys dylanwadau o 
ieithoedd eraill megis Ffrangeg a Saesneg a hefyd iaith y 
caethwaesion a'r gweithwyr a ddygwyd neu ddenwyd i 
weithio i'r Iseldirwyr gwreiddiol e.e. Malayeg o 
drefedigaethau'r Iseldiroedd yn nwyrain Asia a hefyd y 
brodorion Khoi a San. Mae'r iaith felly, o'r cychwyn, wedi 
bod yn iaith amlethnig. 

Afrikaans () 

Siaredir yn: 

De Affrica a Namibia. 

Parth: 

De Affrica (rhanbarth) 

Cyfanswm o 
siaradwyr: 

6.4 miliwn fel iaith gyntaf 
6.75 miliwn gan gynnwys 
siaradwyr ail iaith 

Safle yn ôl 
nifer 

siaradwyr: 


Achrestr 

ieithyddol: 

Indo-Ewropeaidd 

Germanaidd 

Orllewinol 

Isel Fraconin 

Afrikaans 

Statws swyddogol 

laith 

swyddogol yn: 

De Affrica 

Rheolir gan: 

Die Taalkommissie 

Codau iaith 

ISO 639-1 

af 

ISO 639-2 

afr 

ISO 639-3 

afr 

Gweler hefyd: 

laith - Rhestr ieithoedd 


Demograffeg Siaradwyr Afrikaans 


Rhenir ei siaradwyr mamiaith yn weddol gyfartal rhwng bobl gwyn a phobl o dras cymyst, y Kaapse 
Kleurling ('Cape Coloured'). Ceir hefyd lleiafrif fechan o bobl ddu sydd yn siarad Afrikaans fel mamiaith. 

Yn ôl Cyfrifiad 2011 De Africa (http://www.statssa.gov.za/Census2011/Products/Census_2011_Census_m_b 
rief.pdf) mae 7 miliwn o bobl yn siarad Afrikaans fel iaith gyntaf (13% o'r boblogaeth). Mae'n iaith gyntaf 
70% (3.5 miliwn person) o'r gymuned Kaapse Kleurling a 60% (2.7 miliwn) o'r gymuned gwyn. Ceir 
oddeutu 600,000 o bobl Ddu sy'n siarad Afrikaans fel iaith gyntaf hefyd. 

Mae 11% o boblogaeth Namibia hefyd yn siarad Afrikaans ac yn lingua franca mewn sawl sefyllfa. Mae'r 
rhan fwyaf o'r siaradwyr yn ardal y brifddinas, Windhoek a'r ardaloedd sy'n ffinio a thalaidd Gogledd y 
Penrhyn yn Ne Affrica. 


Amcangyfrifir fod rhwng 15-23 miliwn o bobl yn gallu siarad Afrikaans fel iaith gyntaf neu ail neu 
drydydd iaith. 







Mae Afrikaans yn nodweddiadol am fod yn un o'r ieithoedd Indo- 
Ewropeaidd mwyaf analytig. Hi yw'r unig iaith Germanaidd sydd 
wedi datblygu'n sylweddol ar gyfandir Affrica. 

Statws a Brwydr yr Iaith 


Tybir i Afrikaans ddatblygu 50 mlynedd cyn dyfodiad Jan van 
Riebeeck wrth i forwyr Iseldireg fasnachu gyda'r Khoi brodorol. Yn 
ystod y dau can blynedd nesa fe aeth yr Iseldireg lafar drwy lawer o 
newid, ond cadwa'r bobl i ysgrifennu a darllen mewn Iseldireg 
safonol. Adnabwyd yr Iseldireg a siaradwyd yn Ne Affrica fel Kaaps 
Hollands ac, yn fwy dirmygus, kombuistaal ('iaith y gegin' - nid yn 
anhebyg i ymadrodd 'iaith a gegin gefn' a ddefnyddiwyd i gyfeirio at 
y Gymraeg ar un adeg). 

Erbyn diwedd y 19g roedd cyfnabyddiaeth gan rai fod yr iaith a 
siaradwyd yn Ne Affrica wedi esblygu i fod yn iaith wahanol i'r Iseldireg 'safonnol'. O ganlyniad, ffurfiwyd 
y Genootskap van Regte Afrikaners (Afrikaans ar gyfer "Cymdeithas y Gwir Affricaniaid") ar 14 Awst 1875 
yn nhref Paarl gan grŵp o siaradwyr Afrikaans o ranbarth presennol Wes Kaaps (Western Cape). Ar 15 
Ionawr 1876 cyhoeddodd y gymdeithas gyfnodolyn yn Afrikaans o'r enw Die Afrikaanse Patriot ("Y 
Gwladgarwr Afrikaans"). Bwriad y gymdeithas oedd roi statws a defnydd i'r iaith a siaradwyd yn Ne 
Affrica. 

Yn 1925 daeth yn iaith swyddogol y wlad, ynghyd â'r Saesneg (ond nid un o'r ieithoedd frodorol ddu) a 
chyhoeddwyd cyfieithwyd o'r Beibl i'r Afrikaans yn 1933. 

Y Taalmonument - Cofeb i'r Iaith Afrikaans 


Plant 'Kaapse Kleurling', o'r Wes 
Kaap, dydy mwyafrif siaradwyr 
Afrikaans iaith gyntaf ddim yn bobl 
croenwyn 



Un o hynodrwydd ei siaradwyr yw iddynt adeiladu'r Taalmonument, 
Cofeb yr Iaith Afrikaans, yn nhref Paarl yn nhalaith y Penrhyn 
Orllewinnol. Agorwyd y gofeb yn 1965 i nodi hannercan 
mlwyddiant gwneud yr iaith yn iaith swyddogol. Mae'r Gofeb yn 
cynnwys parc ac amgueddfa. 

Llenorion 


Ymlith llenorion yr iaith mae Adam Small a Meville Alexander. 

Dosbarthiad Tafodieithoedd Afrikaans 


■ Iseldireg 
■ Afrikaans 

■ Kaapse Afrikaans 

■ Oorlams (tafodiaith leiaf o ran nifer, tafodiaith 
Afrikaans pobl frodorol y wlad, yr Oorlam, is-lwyth 
o'r Nama) 

■ Oranjerivier-Afrikaans (Afrikaans yr Afon Oren) 



Obelisg y gofeb iaith, 
Taalmonument, Paarl 


■ Oosgrens-Afrikaans (Afrikaans Ffin y Dwyrain - yr Afrikaans a ddatblygodd gyda'r 
Voortrekkers a ymfudodd allan o'r Penrhyn tuag at dwyarain perfeddwlad De Affrica yn 
















hanner gyntaf yr 19g) 

■ Afrikaans Namibia' - mae Afrikaans yn un o brif ieithoedd Namibia a bu'n iaith yno ers 
canrifoedd fel mam iaith ac fel linguafranca W Yn 2010-11 fel ymgais i ail-ddiffinio'r 
dafodiaeth fel creuwyd sioe Iwyfan gerddorol hop-opera o'r enw Afrikaaps gan artistiaid 
Afrikaans amrywiol yn wyn ac yn arbennig o'r gymuned Kaapse Kleurlinge. 
Trosglwyddwyd hanes y dafodiaith (a'i iaith Afrikaans) drwy gyfrwng jazz, hip-hop, 
caneuon traddodiadol goema a reggae gan adrodd hanes o'r dyddiau cynnar a hanes 
siaradwyr cynharaf yr iaith newydd, Autshumaoa ("Harry the Strandloper") i'r 
presenolJ 2 ! 


Dolennì 

■ Gwefan afrikaans.com (http://afrikaans.com) 


Cyfeiriadau 

1. https://www.litnet.co.za/afrikaans-as-lingua-franca-in-namibie/ 

2. https://mg.co.za/article/2016-12-15-00-afrikaaps-is-an-act-of-reclamation 



Argraffiad Afrikaans Wicipedia, y 
gwyddoniadur rhydd 


jflfy | Eginyn erthygl sydd uchod am iaith. Gallwch helpu Wicipedia drwyychwanegu ato (https://cy.wikipedia.Org/w/ 
index.php?title=Afrikaans&action=edit). 


‘p 5 E giny n erthygl sydd uchod am Dde Affrica. Gallwch helpu Wicipedia drwy ychwanegu ato (https://cy.wikiped 
ia.org/w/index.php?title=Afrikaans&action=edit). 


Wiciadar Chwiliwch am Afrikaans 
yn Wiciadur. 


Wedi dod o "https://cy.wikipedia.Org/w/index. php?title=Afrikaans&oldid=8408834" 


Newidiwyd y dudalen hon ddiwethaf ar 6 Mehefin 2019, am 16:28. 

Mae testun y dudalen ar gael dan drwydded Creative Commons Attribution-ShareAlike; gall fod telerau ychwanegol 
perthnasol. Gweler Telerau_Defnyddio'r Drwydded am fanylion pellach. 




































